Eudesis

Eudesis er en slekt av biller som tilhører gruppen perlebiller (Scydmaeninae) som nå blir regnet til familien kortvinger (Staphylinidae). De er rovdyr som har spesialisert seg på midd.

Utseende 
Små, blinde perlebiller. Antennene er kortere enn hode + thorax, gradvis tykkere mot spissen uten noen markert klubbe. Hodet er nokså stort, rundt, fasettøyne mangler helt. Pronotum er omtrent så langt som bredt, bredest i midten, avrundet firkantet. Dekkvingene er ovale, hver dekkvinge har to dype lengdegroper ved roten. De dekker hele bakkroppen. Lårene er kølleformede, beina ellers slanke.

Levevis 
Perlebillene er rovdyr som stort sett lever av midd, spesielt pansermidd (Oribatida).

Utbredelse 
Slekten er utbredt i Europa (Frankrike, Sardinia). Fire av de fem artene er endemiske for Sardinia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger, Staphylinidae Latreille, 1802
 Underfamilien perlebiller, Scydmaeninae Leach, 1815
 Gruppe Scydmaenitae Leach, 1815
 Stammen Scydmaenini Leach, 1815
 Slekten Eudesis Reitter, 1882
 Eudesis adela Saulcy, 1890
 Eudesis aglena Reitter, 1882
 Eudesis minima Binaghi, 1948
 Eudesis oplita Leo & Fancello, 2018
 Eudesis supramontana Leo & Fancello, 2018

Referanser

Eksterne lenker 
 

Perlebiller
Biller formelt beskrevet i 1882
Dyr formelt beskrevet av Edmund Reitter